MCSแรงต่อตามคาด6%
เอ็มซีเอส แจงไม่ได้รับผลกระทบจากเหตุแผ่นดินไหว-สึนามิที่ญี่ปุ่น ขณะที่หุ้นยังแรงตามคาดเปิดบวกเพิ่ม 6.96%&nbsp;
14 มี.ค. 2554

เอ็มซีเอส แจงไม่ได้รับผลกระทบจากเหตุแผ่นดินไหว-สึนามิที่ญี่ปุ่น ขณะที่หุ้นยังแรงตามคาดเปิดบวกเพิ่ม 6.96% 
บริษัท เอ็ม.ซี.เอส.สตีล (MCS) ชี้แจงว่าบริษัทไม่ได้รับผลกระทบมากนักจากเหตุการณ์แผ่นดินไหวและสึนามิในประเทศญี่ปุ่น  ราคาหุ้นพุ่งกระฉูด  รับข่าวดีได้ประโยชน์จาดเหตุการณ์ครั้งนี้ 
ทั้งนี้สำนักงานของเอ็มซีเอส ญี่ปุ่นซึ่งเป็นบริษัทย่อยของ MCS ทั้งที่ ท่าเรือ Chiba และ สำนักงานที่โตเกียว ไม่ได้รับผลกระทบแต่อย่างใด พนักงานทุกท่านปลอดภัยและสามารถทำงานได้ตามปกติ
ส่วนชิ้นงานของบริษัทฯ ที่อยู่ที่ท่าเรือ Chiba นั้นได้รับผลกระทบจากแรงสั่นสะเทือนเพียงเล็กน้อย ซึ่งไม่ก่อให้เกิดความเสียหาย มีเพียงชิ้นงานที่กองไว้ล้มเพียงบางส่วนเท่านั้น (ประมาณ 5%ของชิ้นงานทั้งหมด)
"บริษัทฯ ยังไม่ได้รับแจ้งถึงผลกระทบอะไรเพิ่มเติม อย่างมีนัยสำคัญ ซึ่งในอนาคตจะมีผลกระทบอย่างไร บริษัทฯ ไม่สามารถทราบได้"
อย่างไรก็ตามตลาดคาดการณ์ว่า  MCS  จะได้รับประโยชน์จากเหตุการณ์ครั้งนี้ เนื่องจากเป็นผู้ส่งออก โครงสร้างเหล็กขนาดใหญ่ ทำให้ประเทศญี่ปุ่นต้องการนำเข้าจำนวนมากเพื่อใช้ในการบูรณะประเทศครั้งใหญ่  ส่งผลให้หุ้น MCS  ได้รับความสนใจสูงเช้าวันนี้ และไล่ราคาหุ้น เปิดกระโดดที่ 12.40 บาทก่อนย่อมาซื้อขายบริเวณ 12.30  +0.80   หรือเพิ่มขึ้น 6.96%